The Children's Hour

The Children's Hour William Wylerrek 1961ean zuzendutako filma da, Lillian Hellmanen izen bereko lanean oinarrituta. Antzezle nagusiak Audrey Hepburn, Shirley MacLaine, eta James Garner izan ziren. 1936an, Wylerrek berak antzezlan beraren egokitzapena zuzendu zuen, orduko hartan These Three izenburupean.

Argumentua 

Karen eta Martha lagunek neskentzako 'Dobie-Wright' eskola pribatua zuzentzen dute. Karen Joe Cardin doktorearekin ezkontzekoa da, baina Marthak, eskolaren buruan bakarrik ez egotearren, ezkontza atzeratzeko eskatzen dio. Ikasle gorrotagarri eta mendekati batek, jaso duen zigor bategatik mespretxatua, kasualitatez entzundako ohar bat amonaren aurrean desitxuratzen du, bi irakasleak maitaleak direla leporatzeko. Zurrumurru zitala azkar zabaltzen da gurasoen eta tutoreen artean, eta eskola berehala ikaslerik gabe geratzen da. Laster, Karen eta Martha kalumniaren berri izango dute. Egia jakiten denerako, irakasleek eskola itxiko dute, difamazioagatiko epaiketa galduko dute eta ezkontza-proiektuak porrot egingo du. Azkenik, Marthak bere buruaz beste egingo du; ikaslearen baieztapenak faltsuak izanagatik, Martharen Karenekiko maitasunezko sentimenduak benetakoak ziren.

Aktoreak 

 Audrey Hepburn: Karen Wright
 Shirley MacLaine: Martha Dobie
 James Garner: Joseph "Joe" Cardin doktorea
 Miriam Hopkins:Lily Mortar.
 Fay Bainter: Amelia Tilford
 Karen Balkin: Mary Tilford
 Mimi Gibson: Evelyn
 William Mims: Burton jauna
 Sally Brophy: Wells anderea
 Hope Summers: Agatha

Oscar Sarietarako izendapenak 

Oscar Sarietarako bost izendapen jaso zituen.

 Taldeko emakumezko aktore onenaren Oscar Saria (Fay Bainter)
 Argazkigintza onenaren Oscar Saria (Franz Planer)
 Jantzi-diseinu onenaren Oscar Saria (Dorothy Jeakins)
 Zuzendaritza artistiko onenaren Oscar Saria (Fernando Carrere eta Edward G. Boyle)
 Soinu onenaren Oscar Saria (Gordon E. Sawyer)

Kanpo estekak 
 The Children's Hour filmaren IMDBko fitxa irakurgai 

Ameriketako Estatu Batuetako filmak
Drama filmak
Antzezlanetan oinarritutako filmak
Zuri-beltzeko filmak
1961eko filmak